stanford-oval/wikipedia huggingface dataset:
ארסה (ירח)
הערות שוליים

1 2  ירחי צדק סקוט שפרד תיעוד הירחים ופרמטרי המסלול כפי שידועים מתצפיות, יולי 2018
1 2  אודות הירח S/2018 J 1 באתר הMinor Planet Center
↑  גרש, לורן. "Astronomers have found a new crop of moons around Jupiter, and one of them is a weirdo". The Verge. נבדק ב-17 ביולי 2018. {{cite web}}:  (עזרה)
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
גליזה 83.1

|  נתוני תצפית |
| --- | --- |
 קבוצת כוכבים:  טלה
 שמות נוספים:  TZ בטלה, LHS 11,‏ L 1159-16
 סוג:  ננס אדום
 בהירות נראית:  12.298
 סיווג ספקטרלי:  M4.5 V
 עלייה ישרה:  02ʰ 00ᵐ 12.959ˢ מילי-שניות קשת בשנה
 נטייה:  ‏07.01″ ‏03′ ‏13°‏+ מילי-שניות קשת בשנה
 מאפיינים פיזיים
 בהירות מוחלטת:  14.06
 מרחק:  14.5  שנות אור 4.45  פארסק
 רדיוס:  0.164±0.005 רדיוס שמש
 מסה:  0.15±0.01 מסת שמש
 מהירות סיבוב:  3.8 ק"מ/שנייה
 מהירות רדיאלית:  −28.639 קילומטר לשנייה
 תנועה עצמית:  2,097 מילי-שניות קשת בשנה
 היסט:  223.7321±0.0699 אלפיות של שניות קשת
 מתכתיות:  −0.14 
 
גליזה 83.1, נקרא גם TZ בטלה וכן LHS 11, הוא ננס אדום הנמצא בקבוצת הכוכבים טלה במרחק של 14.5 שנות אור (4.45 פארסק) מכדור הארץ. לכוכב בהירות נראית מדרגה 12.298, בשל בהירותו הנמוכה הכוכב עמום מכדי שיראה בעין בלתי מזוינת. הכוכב הוא כוכב מסוג כוכב הבזק, מה שאומר שהוא יכול להגביר את בהירותו לפרקי זמן קצרים ובשל כך קיבל את הסימון של כוכב משתנה, TZ בטלה.
הערות שוליים

↑  VizieR: LHS 11, LHS Catalogue, 2nd Edition (Luyten 1979)
↑  General Catalogue of Variable Stars: TZ Arietis
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
ראובן מרגליות

| --- | --- |

 לידה:  30 בנובמבר 1889 ז' בכסלו תר"ן לבוב
 פטירה:  28 באוגוסט 1971 (בגיל 81) ז' באלול תשל"א תל אביב
 מקום קבורה:  נחלת יצחק
 תאריך עלייה:  טבת תרצ"ה (1934)
 מדינה:  ישראל, גליציה 
 מקום פעילות:  לבוב, תל אביב
 תקופת הפעילות:  ? – 28 באוגוסט 1971 
 השתייכות:  ציונות דתית
 תחומי עיסוק:  מחקר תורני
 תלמידיו:  יצחק רפאל, ראובן אליצור, שילה רפאל
 חיבוריו:  ראו להלן
 
 תפקידים נוספים:  ספרן
 
 פרסים והוקרה:  פרס ישראל, פרס הרב קוק (פעמיים), מפתח העיר תל אביב
 חתימה:   
 
הרב ראובן מרגליות (ז' בכסלו תר"ן, 30 בנובמבר 1889 – ז' באלול תשל"א, 28 באוגוסט 1971) היה רב, חוקר תורני, וספרן, מחברם של ספרים רבים במגוון נושאים תורניים. מנהל ספריית הרמב"ם, חתן פרס ישראל ופרס הרב קוק לספרות תורנית.
ביוגרפיה > גליציה

נולד בלמברג (לבוב) שבגליציה למשה ולמרים לבית לוטבק. בצעירותו למד אצל הרב משה זאב מזוזה והרב דוד טוניס אך עיקר לימודו היה עצמאי. בהיותו בגיל אחת עשרה כתב את חיבורו הראשון קונטרס על חושן משפט. לאחר שיצא מרשות המלמדים למד באופן עצמאי בקלויז של חסידות זידיטשוב. בגיל ארבע עשרה התייתם מאביו ונאלץ להיכנס לעסקי אביו וניהל את חנותו. בתקופה זו החל לפרסם לעיתים מאמרים בעיתוני התקופה, מחזיקי הדת, ו"המצפה", בגיל שמונה עשרה נישא לחיה גנדיל לבית שיין.
בגיל 22 הופיע ספרו הראשון תולדות אדם – תולדות המהרש"א. את הספר כתב לזכר אביו משה, והקדישו לאמו וחותניו. לאחר מכן הוציא את ספרו קב בשמים – הערות בדברי בעלי התוספות. בשנים אלו כתב גם את חיבורו תולדות רבי חיים בן עטר אך עקב מלחמת העולם הראשונה נאלץ להדפיסו בתרפ"ו. הספר נדפס לזכר הוריו ומחותניו.
בתרע"ד, בהיותו בן עשרים וארבע, הוסמך לרבנות על ידי רבי מאיר אריק מבוצ'אץ', ורבי משה באב"ד.
למרות קבלת הסמיכה לא קיבל עליו משרה רבנית ופתח בית עסק לספרים, החנות היוותה בית ועד לדיונים על ספרים חדשים ומקום מפגש לידיעות בנושאי הספר התורני.
במלחמת העולם הראשונה נמלט לווינה, קיבל צו גיוס לצבא האוסטרו-הונגרי והסתתר שנתיים בביתו. בתקופה זו כתב את ספרו נפש חיה. לאחר מכן קיבל פטור מהצבא בשל סמיכתו לרב, בהקדמתו לספר נפש חיה מתאר את ימיו אלה: ”אך זאת אזכרה לילי חורף הארוכים בהיותי סגור ומסוגר לבדי בחוסר כל זה נר, כי מיראה שאנשי הבית בראותם נר דלוק כל הערב ירגישו כי אדם מסתתר במעון זה לכן לא נדלק גם נר, אך לאור להב האש שבתוך התנור החורף למדתי וכתבתי שטוח על הרצפה במצב כזה של דכדוך נפש... אבל יחד עם זה סביבה משפחתית נאמנה של אהבה טהורה וקדושה של תקות וחדות החיים ערכתי את ספרי זה”.
אחד הדברים שסייעו לשחרורו מהצבא היה הדרשה שהדפיס לכבוד הקיסר קרל הראשון, קיסר אוסטריה.
עד תאריך זה (תרצ"א) הדפיס הרב מרגליות עשרים ספרים.
באותו זמן עסק גם בפעילות ציבורית בתנועת המזרחי וההיסתדרות הציונית בגליציה, במסגרתה שימש בתפקידים שונים: נשיא התנועה בגליציה המזרחית, חבר ההנהלה הראשית של קק"ל, וייסד בתי ספר דתיים לאומיים. בתקופה זו אשתו חלתה ונפטרה, לא השאירה ילדים אחריה.
ביוגרפיה > ישראל

בטבת תרצ"ה (1934) עלה לארץ ישראל והתיישב בתל אביב. טרם עלייתו הציעו לו מהר"ם שפירא, הראי"ה קוק, והרב בן ציון מאיר חי עוזיאל לכהן כרב באחת המושבות אך הוא סירב, ככל הנראה מפני שהעדיף שלא לקבל שכר על משרה תורנית.
בהיותו בארץ נישא בשנית לאסתר בת הרב מאיר הכהן טויבה, גם ממנה לא נולדו לו ילדים.
משנת עלייתו לארץ שימש מנהל ספריית הרמב"ם בתל אביב. בתקופת כהונתו כמנהל הספרייה צמחה הספרייה מחמישים ספרים לחמישים וארבע אלף ספרים, ב-1967 יצא לפנסיה, את מקומו מילא הרב עזריאל הילדסיימר.
הרב מרגליות שימש כחבר מועצת המכון לעריכת התלמוד הישראלי השלם, חבר במועצת המנהלים של מוסד הרב קוק, חבר הנהלה של אגודת בתי היתומים והיתומות בתל אביב, חבר הוועד של ישיבת בית זבול וחבר הנהלת יד ושם והיכל שלמה. בבחירות לכנסת השישית הוצב בצורה סמלית במקום ה-118 של רשימת המפד"ל.
בשנותיו האחרונות חלה. נפטר בבית החולים איכילוב בז' באלול תשל"א בגיל שמונים ואחד. הלווייתו יצאה מביתו ברחוב יבנה 3 בתל אביב, נקבר בבית הקברות נחלת יצחק.
כתיבתו

סגנון כתיבתו של מרגליות הוא בעיקר בקיאותי, בספריו הרבים מציין לאלפי מראי מקומות ומגלה בקיאות רבה בכל מרחבי הספר התורני. אפיק נוסף בכתיבתו של מרגליות הוא חידושיו הבולטים, לדוגמה: הסברו על ארבע מאות בניו של דוד המלך שלטענתו היא טעות בגרסה, הסברו ששנים עשר נשותיו של בר קפרא נגרמו מייבום, וחידושים רבים אחרים.
תחומי כתיבתו של מרגליות רבים. ניתן לחלק את כתיבתו למספר דרכים, הלכה ותלמוד, דרוש, ביוגרפיה, מחקר, וקבלה.
בתחום ההלכה כתב מספר ספרים: טל תחיה העוסק במשפט עברי ובמדינה המתחדשת, נפש חיה הערות וביאורים קצרים על סדר שולחן ערוך אורח חיים, מקור הברכה על ענייני ברכות, ניצוצי אור – הערות קצרות על סדר הש"ס, מרגליות הים - מאות הערות וביאורים על מסכת סנהדרין המהווה ספר יסוד במסכת סנהדרין. כמו כן ההדיר את ספר חסידים ושו"ת מן השמים. בתחום הדרוש כתב את הספרים ילקוט פנינים, ילקוט מרגליות, ודברים בעתם ואחרים, בספרים אלו ליקט ואסף עשרות מאמרים ופנינים העוסקים בדרוש.
בתחום הביוגרפיה כתב את תולדותם של מספר ראשונים אשר עסקו בפולמוס - רמב"ן, רבי יחיאל מפריז ורבי אברהם בן הרמב"ם, ותולדותם של רבים מגדולי החסידות - רבי מאיר מפרמישלאן, רבי לייב שרה'ס, רבי ברוך ממז'יבוז' ואחרים.
בתחום הקבלה ההדיר את הספרים העיקריים של תורת הקבלה ספר הזוהר, תיקוני הזהר, זוהר חדש, וספר הבהיר. את ספרים אלו ההדיר בצירוף אלפי הערות (לספר הזהר כתב מעל ששים אלף הערות) אשר עסקו בבירורי גרסאות, מקבילות לספרי חז"ל אחרים, בירור ההלכה למעשה, ועוד. להערותיו אלו קרא ניצוצי זהר. כמו כן כתב את הספר שערי זהר אשר עוסק בהבאת דברי הזהר על סדר התלמוד.
בתחום המחקר עסק רבות בחקר תורת ההלכה של הרמב"ם וכתב על נושא זה כעשרה מאמרים, למהותן של השגות הראב"ד, השוואת דברי הרמב"ם לזוהר, ועוד.
תחום נוסף שחקר הוא התלמוד וכתב על כך מספר ספרים, יסוד המשנה ועריכתה על צורת כתיבת המשנה, שם עולם על מחלוקות והבאת דברים בשם אומרם בש"ס, לחקר שמות וכינויים בתלמוד וכן מחקרים בדרכי התלמוד וחידותיו על סגנונות של אמוראים, פסבדונים בתלמוד, על חידות בדבריהם ועוד.
ספריו לפני עלייתו לארץ יצאו ברובם בהוצאתו, לאחר העלייה לארץ רוב ספריו יצאו על ידי מוסד הרב קוק. בתשנ"ח הוציא נחום שטיין ארבעה כרכים של אסופה מכתביו.
בשנת תשס"ד הוקם על ידי אחיינו הרב חנניה ויינברגר והרב איל בן דוד בבאר שבע מכון להוצאת כתבי הרב מרגליות. עד כה הוהדרו על ידי המכון שמונה מספריו.
הרב שמואל אשכנזי ואחרים האשימו את מרגליות שבכתביו לא הקפיד על הבאת דברים בשם אומרם. ואכן הרב מרגליות עצמו בפתח ספרו "מקור הברכה" (מהדורת לבוב תרצ"ד) העתיק את דברי רמב"ן בהקדמתו לקונטרס דינא דגרמי אשר מתנצל שבספריו יש לעיתים הבאות דברים שלא בשם אומרם.
פולמוסיו עם גרשום שלום

גרשם שלום כתב ביקורת על הספר Jacob Emden: a man of controversy, מאת מורטימר ג' כהן (Mortimer J. Cohen), בביקורת טען שרבי יהונתן אייבשיץ אכן היה שבתאי וכדברי רבי יעקב עמדין. הרב מרגליות תקף את דבריו בחריפות ופרסם שני מאמרים בעניין: סיבת התנגדותו של רבינו יעקב עמדין לרבינו יהונתן אייבשיץ, להקטגוריה שנתחדשה, בהם הציג סיבות אחרות להתנגדותו של רבי יעקב עמדין על רבי יהונתן אייבשיץ, גרשום שלום בתגובה למאמרים פרסם חוברת בשם "לקט מרגליות" בה ענה להשגות מרגליות. בחוברת מכנהו "מר מרגליות" ולא "רב" כמקובל.
מרגליות בתגובה הכין טיוטה לפרסום בה גינה בצורה נחרצת את דברי שלום ומחקר הקבלה החילוני בכלל, והאשימו באי אובייקטיביות. במיוחד לעג מרגליות על חוסר הידע שלו בספרות היהודית ועל שמושו בספרות עזר. מרגליות לא פרסם את דבריו, יצחק רפאל פרסם חלק מהדברים, לאחר שנים אבישי אלבוים פרסם את הטיוטה בשלמותה.
| 0 | 1 | 2 |
| --- | --- | --- |
| ” | עם חורבן מרכזי היהדות באירופה נהרסו ספריות גדולות, ספרים יקרי ערך הועלו על המוקד, כתבי יד עתיקים אבדו, ומי יודע מה גורלם, לא נשאר לנו מהם אלא זכר בקטלוגים של הספריות, גרוע יותר גורלם של כתבי היד בספריות הפרטיות, ספרי גדולי ישראל ותעודות היסטוריות שנשמרו במשך דורות נעלמו, חושבני שצו השעה, שכל אחד מן המתעניינים בתורת ישראל ובספרותה ירשום כל הידוע לו על כך | “ |

|  – ראובן מרגליות, לתולדות אנשי שם בלבוב, הקדמה |  – ראובן מרגליות, לתולדות אנשי שם בלבוב, הקדמה |  |
אגב ויכוח זה התעוררה מחלוקת שנייה בין השניים בקשר לדרוש התנינים לנתן העזתי. שלום ראה באזכור של הרב אייבשיץ לדרוש התנינים הוכחה לשבתאותו. ואילו הרב מרגליות יצא כנגד קביעה זו, בטענה שזהו שם של מאמר בזוהר וכמו שכינוהו מספר מקובלים. אברהם ביק (שאולי) טען ששלום חזר בו בשל גילוי של דרוש תנינים קדום.
בנוסף, הרב מרגליות פרסם מאמר בשם "שאלות ביקורת הזוהר מתוך ידיעותיו על ארץ ישראל" בו חולק על מספר טענות של שלום. כשהרב מרגליות פרסם את ספרו ניצוצי זהר על ספר הזהר שלום כתב מאמר ביקורת בהארץ.
חנניה ווינברגר אחיינו של מרגליות סיפר שהשניים השלימו ושלום אף התארח בביתו של מרגליות למטרות פיוס. יש שפקפקו ב"השלמתם". לאחר מעל 10 שנים, במכתב לאברהם מאיר הברמן כינה שלום את מרגליות "אלופנו ומיודענו".
פרסים והוקרה

הרב ראובן מרגליות זכה למספר פרסים:
פרס ישראל לספרות תורנית תשי"ז, על ספריו על הזוהר. בנימוקי ועדת השופטים נאמר: ”שבעה חיבורים גדולי הכמות ורבי האיכות פירסם הרב מרגליות בהוצאת מוסד הרב קוק, על כל ספרי היסוד של תורת הקבלה - הזוהר, זוהר חדש, תיקוני הזוהר, וספר הבהיר, ואחרון אחרון שערי זהר ומטרה אחת לכולם – לגלות את אלפי הקשרים והשפעת הגומלין שבין ההלכה והקבלה על ידי מראי מקומות למקורות ועל ידי השוואות קולעות המפיצות אור חדש על הדברים, עמדו לו למחבר המפורסם זה עשרות שנים במחקריו התורניים המרובים והמעמיקים, בקיאותו המפליאה, תפיסתו הישרה ושקידתו המפליאה... עבודה חלוצית זו מהווה תרומה חשובה להבנת הגלוי והחתום בספרות התורנית”, את כספי הזכייה תרם הרב מרגליות למוסד הרב קוק. עם קבלת הפרס נערך אירוע לכבודו.
פרס הרב קוק לספרות תורנית בקטגוריה ספרות מחקר וספרי עזר תורניים לשנת תש"ג-תש"ד, ופרס כבוד על מהדורת ספר הזוהר לשנת תשי"ג-תשי"ד.
מפתח העיר תל אביב ב-1967 ביציאתו לגמלאות.
ספריו > ספרי ביוגרפיה והיסטוריה

תולדות אדם, תולדותיו ומשנתו של המהרש"א, לבוב תרע"ב, באתר היברובוקס, הספר נדפס מחדש על ידי אהבת שלום, בירושלים תשפ"ג כולל מכתבים על הספר.
ויכוח הרמב"ן ותולדות הרמב"ן, בילגוריה תרפ"ח, באתר היברובוקס מילואים לספר נדפסו בחוברת הרמב"ן וירושלים, חלק ד; הספר נדפס מחדש על ידי מכון התורה והארץ תשע"ח.
ויכוח רבי יחיאל מפריז, תולדות רבי יחיאל ותקופתו, קורות הוויכוח ותוצאותיו, לבוב תרפ"ח, באתר היברובוקס
מלחמות ה' לר' אברהם בן הרמב"ם, בצירוף מאמר על דרשות חז"ל ואגרות, ירושלים: מוסד הרב קוק, תשי"ג, באתר אוצר החכמה.
נר למאור, הערות וביאורים על הספר "אור החיים הקדוש" ותולדות מחברו רבי חיים בן עטר, בילגוריה תרצ"ב; מוסד הרב קוק ירושלים תשי"ט.
תפארת אדם, תולדות רבי דוד משה מטשורטקוב, תרצ"ג, באתר היברובוקס
גבורת ארי, תולדות רבי לייב שרה'ס ואמרותיו, לבוב תר"ץ; בתוך "קהל חסידים החדש", תש"ך; בתוך "ספרים קדושים" חלק ג, ברוקלין תשמ"א.
שיחות חכמים, תל אביב הוצאת מרגליות, תרצ"ח; בית מוריה תשס"ט יחד עם דברים בעתם.
הלולא דצדקיא,  רשימת תאריכי פטירת צדיקים, לקוטי הלכות להשתטחות על קברי צדיקים, תפילות וזמני הדלקת נרות, לבוב תרפ"ט; תל אביב בין תרצ"ה לתרצ"ט; "ספרייתי" תל אביב תשכ"א.
אור המאיר תולדות רבי מאיר מפרמישלן וזקניו, לבוב תרפ"ו (בעילום שם); תל אביב תשכ"ד; ברוקלין תשמ"ה; באר שבע תשס"ז.
מרגניתא דרבי מאיר, תולדות רבי מאיר מפרמישלן, שיחותיו ודברי תורתו, לבוב תרפ"ו; גרמניה תש"ח; תל אביב תשכ"ד; באר שבע תשס"ח, באתר היברובוקס.
אמרי קדוש השלם, דברי תורה מרבי אורי מסטרליסק, כולל קונטרס "אור עולם" - תולדותיו, לבוב תרפ"ח; ירושלים תשכ"ה, באתר היברובוקס
ספריו > ספרי ביוגרפיה והיסטוריה > ההדרה

אברהם איטינגא, אמרי צדיקים, לבוב, תרפ"ט, אמרות, הגיגים, פתגמים ודברי חכמה מאדמורי"ם, רבנים, נשים וילדים, באתר היברובוקס
יצחק שוסטיק, מליץ יושר, ביוגרפיה של רבי לוי יצחק מברדיטשוב ביידיש, לבוב תר"ץ; ברוקלין תשמ"ז.
בוצינא דנהורא, תולדות רבי ברוך ממז'יבוז', בילגוריה תר"ץ, כולל הספרים בוצינא דנהורא, אמרות טהורות ומגדל דוד; ושוב תחת השם מקור ברוך, זמושץ' תרצ"א, במהדורה זו השמיט את שאר החיבורים.
מיכאל ברור, פאר יצחק, תולדות רבי יצחק אייזיק מזידיטשוב, לבוב תרפ"ח; ירושלים תשכ"ה.
ספריו > ספרי קבלה

שערי זהר,  השוואת דברי הש"ס והמדרשים לזוהר, מוסד הרב קוק, ירושלים תשט"ז, באתר אוצר החכמה
ספרי קבלה בההדרתו:
ספר הזוהר, עם הערות דרך אמת והגהות מהרח"ו בתוספת הערות ניצוצי זוהר – השוואות למאמרי חז"ל במקומות אחרים, ביאורים, הקבלות בזוהר עצמו, תמצית פסקי ההלכה בזוהר, שלשה כרכים, ירושלים: מוסד הרב קוק, ת"ש-תש"ו; תשט"ז; תש"ך; תשכ"ד.
ספר הבהיר, עם פירושי הראשונים, וביאור 'אור בהיר', ירושלים: מוסד הרב קוק, תשי"א.
זוהר חדש עם ניצוצי זהר, ירושלים: מוסד הרב קוק, תשי"ג.
תיקוני הזהר עם ניצוצי זהר, ירושלים: מוסד הרב קוק, תש"ח.
ספריו > ספרי דרוש

ילקוט מרגליות, חומר דרושי, לבוב תרפ"ז, באתר היברובוקס
ילקוט פנינים, חומר דרושי, לבוב תרפ"ט, באתר היברובוקס
הגדה של פסח באר מרים וקהלת משה, תל אביב הוצאת מרגליות, תרצ"ז; הוצאת מינצר תש"י; פרי הארץ תשמ"ה; ספריית בית אל ירושלים תשס"ד.
דברים בעתם, חומר דרושי, "ספרייתי", תל אביב תשי"ט, באתר אוצר החכמה.; בית מוריה, באר שבע תשס"ט.
ספריו > ספרי מחקר

מלאכי עליון, אנציקלופדיה לענייני מלאכים, ירושלים מוסד הרב קוק, תש"ה; תשכ"ד; תשמ"ח.
יסוד המשנה ועריכתה, סקירה כללית על השתלשלות מימות אנשי כנסת הגדולה עד חתימתה, ותוכנית סדורה, ספר זה הוא מאמר מתוך ספרו קוי אור. לבוב תרפ"ג; לבוב תרצ"ג; מוסד הרב קוק ירושלים תשט"ז; מוסד הרב קוק ירושלים תש"ן.
המקרא והמסורה קובץ מחקרים, מוסד הרב קוק, ירושלים תשכ"ד; תשכ"ה; תשמ"ט.
מחקרים בדרכי התלמוד וחידותיו, ירושלים: מוסד הרב קוק, תשכ"ז; תשמ"ט, יחד עם "עוללות", באתר אוצר החכמה.
עוללות, מחקרים תלמודיים קצרים, ירושלים תש"ז; מוסד הרב קוק, ירושלים תשמ"ט (יחד עם מחקרים בדרכי התלמוד וחידותיו).
שמות וכינויים בתלמוד, נספח למבוא התלמוד למהר"ץ חיות, לבוב תרפ"ח, הספר יצא כספר נרחב תחת השם: לחקר שמות וכינויים בתלמוד, מוסד הרב קוק ירושלים תש"ך; תשמ"ט.
שם עולם, בענייני אמירת דבר בשם אומרו, לבוב תרצ"א; מוסד הרב קוק תשכ"ב.
המודיע, ירחון לביבליוגרפיה בקורת ספרים ושאר ענייני ספרים, גיליונות א-יד לבוב תרצ"ב-תרצ"ד, ואחריהם גיליונות א-ז תל אביב תרצ"ה-תרצ"ח, באתר אוצר החכמה
ספריו > ספרי הלכה ותלמוד

מרגליות הים, על מסכת סנהדרין, ירושלים תשי"ח כשמונה מהדורות יצא מאז.
קב בשמים, הערות בדברי בעלי התוספות, לבוב תרע"ג, באתר היברובוקס
ניצוצי אור,  הערות על התלמוד ועוד ספרי חז"ל, מוסד הרב קוק, ירושלים תשכ"ד; תשס"ב.
נפש חיה, הגהות הערות וחידושי דינים לשולחן ערוך חלק אורח חיים, לבוב תרצ"ב; הוצאת "זוהר" תל אביב תשי"ד; ברוקלין תשמ"ג; בית מוריה תשס"ז.
קוי אור, חקרי הלכה במשפט היישוב המדיני בישראל ומאמרים שונים, לבוב תרפ"א נכתב לכבוד הרברט סמואל, הספר יצא בהרחבה תחת השם טל תחיה, תרפ"ב, ונדפס שוב על ידי בית מוריה בתשס"ח.
מקור הברכה, בירור מצוות שמברכין על עשייתם ומטבע ברכותיהן, לבוב תרצ"ד, באתר היברובוקס
מקור חסד, צוואת רבי יהודה החסיד, תולדותיו כולל הגהות ממספר רבנים, רוב ספר זה לקוח ממהדורת ספר חסידים תרפ"ד, הספר הוכנס למהדורת ספר חסידים הוצאת מוסד הרב קוק תשי"ז והלאה.
ספרי הלכה בההדרתו:
ספר חסידים (כת"י בולוניה), כולל פירוש מלוקט מפירושי רבי דוד אפטרוד, רבי דוד גרינהוט, ורבי סעדיה חלאוונה, יחד עם הגהות החיד"א, מראי מקומות, מבואות וציונים, לבוב תרפ"ד; ירושלים מוסד הרב קוק, תשי"ז, במהדורה זו הוכנס ספרו מקור חסד שכלל הערות ממספר רבנים, תולדות המחבר, וצוואת רבי יהודה החסיד, ושוב על ידי מוסד הרב קוק, תש"ך; תשכ"ד; תש"ל.
שו"ת מן השמים לר' יעקב ממרויש (עם מבוא ארוך בענייני פסיקת הלכה על פי רוח הקודש), לבוב תרפ"ו; לבוב תרפ"ט; ירושלים: מוסד הרב קוק, תשי"ז.
ספריו > תדפיסים

א. סיבת התנגדותו של רבינו יעקב מעמדין לרבינו יהונתן אייבשיץ. ב. להקטגוריה שנתחדשה., תל אביב תש"א
רבי שאול לוין מזייף הספר בשמים ראש, ירושלים תש"ד, תדפיס מארשת (ספר שנה של אגוד סופרים דתיים) תש"ד.
תפקיד המופלא בבית הדין הגדול, תדפיס מחוברת היובל לרב הרצוג של כתב העת קול תורה שנה ג חוברות א-ד תש"ט.
לתולדות אנשי שם בלבוב, תדפיס מסיני, הערות לספרו של שלמה בובר אנשי שם, כרכים כו-לא, תש"י-תשי"ב.
הרמב"ם והזוהר תדפיס מסיני חוברת לב-לד, השוואת שיטת הזוהר עם שיטת הרמב"ם, ושוב בספר פנינים ומרגליות עמ' ט.
לתולדות רבי יהודה הנשיא, תדפיס מסיני חוברות רלג-רלח, - תשט"ז-תשי"ז, נדפס שוב בספר פנינים ומרגליות עמ' ריז.
לחקר המספרים בתלמוד, תדפיס מסיני כרך מד.
מפרשי התלמוד הנמצאים בספריית הרמב"ם, תדפיס מ"הספר", חמש חלקים, תשי"ד תשכ"א, מסכתות ברכות עד יומא.
ציונים ביבליוגרפיים, תדפיס מ"ארשת" (ספר שנה לחקר הספר העברי), כרכים א, ב, ד.
ציונים והארות לסדר הדורות, תדפיס מסיני כרך מו תש"ך, עמ' כב-לג שב-שי, נדפס שוב בספר סדר הדורות מהדורת יריד הספרים 2002 בעריכת יהודה אדרי.
ספריו > ספרים שיצאו לאחר מותו

פנינים ומרגליות, כינוס מאמריו המחקריים שנדפסו בקובצי סיני, מוסד הרב קוק, חלק א תשס"ו, חלק ב תשפ"ד.
נתן דוד רבינוביץ (עורך), כבוד מלכים, ניו יורק תשע"ו, הגהותיו על הרמב"ם הלכות מלכים, באתר אוצר החכמה
נחום שטיין (עורך), ים מרגליות, אסופת מאמרים מכתביו, ברוקלין תשנ"ט.
נתן דוד רבינוביץ (עורך), נפש חיה השלם, הגהות על ד' חלקי השולחן ערוך, מוסדות אהבת תורה, נ"י-ירושלים, תשפ"ד.
הליקה

|  כוכב האם |
| --- | --- |
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  6 בפברואר 2003 
 מגלה:  סקוט שפרד, ג'אן קליינה, דייוויד ג'וויט, ינגה פרננדס 
 על שם:  Helike 
 מאפיינים מסלוליים
 ציר חצי-ראשי:  20,540,000 ק"מ
 זמן הקפה:  601.402 ימים
 מהירות מסלולית
  ‑ ממוצעת:  2.48 ק"מ/שנייה
 נטיית מסלול:  155°
 מאפיינים פיזיים
 ממדים:  4 ק"מ
 מסה:  ‎9×1013‎ ק"ג
 תאוצת הכובד בקו המשווה:  0.0015 מטר לשנייה בריבוע
 אלבדו:  0.04
 בהירות נראית:  22.6
 
הליקה (נקרא גם Jupiter XLV) הוא ירחו של כוכב הלכת צדק. הליקה התגלה בשנת 2003 על ידי קבוצת אסטרונומים מאוניברסיטת הוואי בהדרכת סקוט שפרד וקוטלג בשם S/2003 J 6. את שמו קיבל במרץ 2005 על שם הליקה, אחת הנימפות שגידלה את זאוס באי כרתים על פי המיתולוגיה היוונית.
קוטרו של הליקה הוא 4 ק"מ. רדיוס מסלולו של הליקה סביב צדק הוא 20,540,000 קילומטר וזמן הקפתו את צדק הוא 601.402 ימים. מהירות הקפתו סביב צדק היא 2.48 קילומטר לשנייה.
הליקה משתייך לקבוצת הירחים אננקה אליה שייכים ירחים המקיפים את צדק במרחק של 19.3 עד 22.7 מיליון קילומטר וקרויה על שם הירח אננקה.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
הרס

|  כוכב האם |
| --- | --- |
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  8 בפברואר 2003
 מגלה:  ברט גולדמן וג'ון קוולרס
 על שם:  Herse 
 מאפיינים מסלוליים
 ציר חצי-ראשי:  22,134,000 ק"מ
 אקסצנטריות:  0.238
 זמן הקפה:  672.75 ימים
 מהירות מסלולית
  ‑ ממוצעת:  2.34 ק"מ/שנייה
 נטיית מסלול:  162.5°
 מאפיינים פיזיים
 ממדים:  2 ק"מ
 מסה:  ‎1.5×1013‎ ק"ג
 תאוצת הכובד בקו המשווה:  0.00081 מטר לשנייה בריבוע
 אלבדו:  0.04
 בהירות נראית:  23.4
 
ערך זה עוסק באחד מירחי צדק. אם התכוונתם למשמעות אחרת, ראו .
הרס (באנגלית: Herse) הוא אחד מירחיו של כוכב הלכת צדק. הרס התגלה ב-8 בפברואר 2003 על ברט גולדמן וג'ון קוולרס וקוטלג בשם S/2003 J 17. את שמו הרס, קיבל ב-11 בפברואר 2009 על שם בתם של זאוס וסלנה על פי המיתולגיה היוונית.
קוטרו של הרס הוא 2 קילומטרים ומהירות הקפתו במסלולו סביב צדק היא 2.34 ק"מ לשנייה. רדיוס מסלולו של הרס סביב צדק הוא 22,134,000 ק"מ ומשך זמן הקפתו סביב צדק הוא 672.752 ימים.
הרס משתייך לקבוצת הירחים קארמה אשר קרויה על שם הירח קארמה, קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23–24 מיליון קילומטר ובנטייה של כ-165°.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |